《发嵩县留别守御千兵邑庠教谕》
明代·程本立

嵩州官舍留三日，日日乱山云吐吞。闻鸡夜看北斗柄，借马晓出东城门。

广文无毡坐宾客，将军有书传子孙。我怀先世此乡里，愿聚族人居陆浑。

作者简介：（?—1402）明浙江崇德人，字原道。程德刚子。洪武中举明经、秀才，授秦府引礼舍人，历长史，受累谪云南为吏。洪武三十一年征入翰林，预修《太祖实录》，迁右佥都御史。建文三年坐事贬官，仍留纂修。《实录》成，出为江西副使。未行，燕兵入京，自杀。